CELEX: 62008CN0197
Language: hu
Date: 2008-05-14 00:00:00
Title: C-197/08. sz. ügy: 2008. május 14-én benyújtott kereset – Az Európai Közösségek Bizottsága kontra Francia Köztársaság

19.7.2008   
            
            
               HU
            
            
               Az Európai Unió Hivatalos Lapja
            
            
               C 183/14
            
         2008. május 14-én benyújtott kereset – Az Európai Közösségek Bizottsága kontra Francia Köztársaság
   (C-197/08. sz. ügy)
   (2008/C 183/27)
   Az eljárás nyelve: francia
   Felek
   
      Felperes: az Európai Közösségek Bizottsága (képviselő: W. Wölls meghatalmazott)
   
      Alperes: Francia Köztársaság
   Kereseti kérelmek
   
               —
            
            
               A Bíróság állapítsa meg, hogy a Francia Köztársaság – mivel a Franciaországban forgalomba hozott cigaretta tekintetében minimálár-rendszert fogadott el és tart hatályban, valamint megtiltja a dohánytermékeknek a „közegészség céljával ellentétes reklámáron” történő értékesítését – nem teljesítette a 95/59/EK irányelv 9. cikkének (1) bekezdéséből (1) eredő kötelezettségeit;
            
         
               —
            
            
               a Bíróság a Francia Köztársaságot kötelezze a költségek viselésére.
            
         Jogalapok és fontosabb érvek
   A felperes úgy érvel, hogy a 95/59/EK irányelv a Bíróság értelmezése szerinti 9. cikkének (1) bekezdése egyértelműen megtiltja a tagállamok dohánygyártmányok kiskereskedelmére vonatkozó minimálár diszkrecionális előírására irányuló beavatkozását. Mivel e beavatkozások megakadályozzák a harmadik országok gyártóit és importőreit abban, hogy minden egyes termékük tekintetében szabadon határozzák meg a legmagasabb kiskereskedelmi árat, az ilyen minimálárak az ármeghatározás révén korlátozzák a versenyt, és sértik a belső piacot.
   Ami továbbá a fent hivatkozott rendelkezéstől a közegészség védelme érdekében való eltérés alperes által kiemelt szükségességét illeti, a Bizottság nem vitatja, hogy bizonyos körülmények között az EK-Szerződés céljának elérése érdekében szükséges az áruk szabad mozgására vonatkozó rendelkezéseitől való eltérés. A jelen esetben azonban, amint azt a Bíróság korábban már megállapította, a közegészség védelme a dohánygyártmányoknak – a szabad ármeghatározás elvét tiszteletben tartó – fokozottabb megadóztatásával is elérhető.
   
      (1)  A dohánygyártmányok fogyasztását érintő, a forgalmi adón kívüli egyéb adókról szóló, 1995. november 27-i 95/59/EK tanácsi irányelv (HL L 291., 40. o.; magyar nyelvű különkiadás 9. fejezet, 1. kötet, 283. o.).